kardosdrur/scandi-wiki huggingface dataset:
Alfred Mendelsohn

Alfred Mendelsohn (født 17. februar 1910 i Bukarest, Rumænien - død 9. maj 1966) var en rumænsk komponist, professor, dirigent og lærer.

Mendelsohn studerede komposition fra (1927-1931) hos bl.a. Franz Schmidt i Wien, og Mihail Jora på konservatoriet i Bukarest.
Han har skrevet 9 symfonier, orkesterværker, kammermusik, balletmusik, operaer, 2 klaverkoncerter, 3 violinkoncerter, cellokoncert, scenemusik, filmmusik etc.

Mendelsohn dirigerede på Rumæniens Nationalopera (1949-1963) og underviste i komposition på konservatoriet i Bukarest.

Udvalgte værker 

 Symfoni nr. 1 (1944) - for orkester
 Symfoni nr. 2 (1947) - for orkester
 Symfoni nr. 3 (1949) - for orkester
 Symfoni nr. 4 (1951) - for orkester
 Symfoni nr. 5 (1953) - for orkester
 Symfoni nr. 6 (1955) - for orkester
 Symfoni nr. 7 (1960) - for orkester
 Symfoni nr. 8 "Under sommerhimlen" (1963) - for orkester
 Kammersymfoni (1961) - for orkester
 3 Violinkoncerter (1953, 1957, 1963) - for violin og orkester
 Symfoni Koncertante (1960) - for orgel og kammerorkester
 "Mester Manole" (1949) - opera

Eksterne henvisninger 
 Om Alfred Mendelsohn på www.musicweb-international.com

Komponister fra Rumænien
Dirigenter fra Rumænien
Professorer fra Rumænien
Lærere fra Rumænien
Personer fra Bukarest
Ede Terényi

Ede (Eduard) Terényi (født 12. marts 1935 i Târgu-Mureș i Rumænien - død 26. november 2020 i Cluj-Napoca) var en rumænsk komponist, professor, lærer og pianist.

Terenyi studerede først klaver i sin fødeby, men slog over i komposition og studerede senere på Dima Musikkonservatorium i Cluj. Han har skrevet 6 symfonier , 9 kammersymfonier for strygere, orkesterværker, kammermusik, korværker, vokalværker etc.
Terényi underviste i 5 årtier på Dima Musikkonservatorium som professor i komposition.

Udvalgte værker 
 Symfoni nr. 1 "Mester fugl" (1965) - for orkester
 Symfoni nr. 2 "Til minde om Valentin Bakfark" (1978) - for strygerorkester
 Symfoni nr. 3 "Rum, tid og lys" (1983) - for stort orkester
 Symfoni nr. 4 "Hofgreff" (1989) - for orkester
 Symfoni nr. 5 "Transylvaniens legende" (1990) - for orkester
 Symfoni nr. 6 "Brancusi" (19?) - for orkester
 Harpekoncert (1990) - for harpe og orkester
 "2 Kærligheds sange (1968) - for kor
 "Hvide blomst" (1952) - for kor

Eksterne henvisninger 
 Om Ede Terényi på ede-terenyi.blogspot.com 
 Om Ede Terenyi på www.musicweb-international.com 

Komponister fra Rumænien
Pianister fra Rumænien
Professorer fra Rumænien
Lærere fra Rumænien
Doina Rotaru

Doina (Nemţeanu)-Rotaru (født 14. september 1951 i Bukarest, Rumænien) er en rumænsk komponist, lærer og professor.

Rotaru studerede komposition på Musikkonservatoriet i Bukarest hos bl.a. Tiberiu Olah og Ștefan Niculescu. Hun har skrevet 3 symfonier, orkesterværker, kammermusik, korværker, instrumentalværker, koncerter for mange instrumenter etc.

Rotaru har ligeledes undervist som lærer og professor i komposition på Enescu Academy og senere på Musikkonservatoriet i Bukarest.

Udvalgte værker 
Kilde: composers21.com
 Symfoni nr. 1 (1985) - for orkester
 Symfoni nr. 2 (1988) - for orkester
 Symfoni nr. 3 "Elementernes ånd" (2001) - for orkester
 Klarinetkoncert (1984) - for klarinet og orkester
 Kammerkoncert "Ure 2" (1994) – for kammerorkester
 Kammerkoncert "Kimærer" (1994) - for kammerorkester
 Fløjtekoncert (1986) - for fløjte, 13 strygere og 13 percussionister

Referencer

Eksterne henvisninger 
 om Doina Rotaru på www.musicweb-international.com 

Komponister fra Rumænien
Professorer fra Rumænien
Lærere fra Rumænien
Walter Klepper

Walter Mihail Klepper (født 27. juli 1929 i Dundalk, Rumænien - død 9. august 2008 i Geinsheim, Tyskland) var en rumænsk/tysk komponist, dirigent, pianist, violinist og lærer i klaver.

Klepper studerede som ung violin og klaver, men slog så over i at studere komposition. Han studerede komposition i Bukarest på  Ciprian Porumbescu Musikkonservatorium. Han har skrevet 2 symfonier, orkesterværker, kammermusik, instrumentalværker, korværker etc. Han blev dirigent og senere kunstnerisk leder for Bukarest Radiosymfoniorkester, modtog i 1977 komponistprisen for sin anden symfoni (1974), af den Rumænske Komponistforening. Klepper emigrerede i 1983 til Tyskland hvor han forsatte sin komponistvirksomhed og undervisnings virksomhed.

Udvalgte værker 

 1 Symfoni (1958) - for orkester
 2 Symfoni (1974) - for orkester

Eksterne henvisninger 
 Om Walter Klepper på www.musicweb-international.com

Komponister fra Rumænien
Violinister fra Rumænien
Pianister fra Rumænien
Dirigenter fra Rumænien
Lærere fra Rumænien
Monte-Carlo Masters 2021

Monte-Carlo Masters 2021 var en tennisturnering, der blev spillet udendørs på grusbaner i Monte-Carlo Country Club i Roquebrune-Cap-Martin, Frankrig i perioden 11. - 18. april 2021. Det var den 114. udgave af Monte-Carlo Masters og sæsonens anden turnering i kategorien ATP Tour Masters 1000 på mændenes ATP Tour 2021.

Turneringen blev spillet under COVID-19-pandemien og afvikledes uden tilskuere pga. lokale smitteforbyggende restriktioner.

Stefanos Tsitsipas blev den første græske vinder af herresingletitlen i Monte-Carlo, da han i finalen vandt over Andrej Rubljov med 6-3, 6-3. Tsitsipas tabte ikke et sæt i løbet af ugen og vandt dermed sin første ATP Tour Masters 1000-titel, hvilket var hans næststørste titel indtil da, kun overgået af sejren i ATP Finals 2019. Det var hans sjette turneringssejr på ATP Tour.

Doubletitlen blev vundet af Nikola Mektić og Mate Pavić, som i finalen besejrede Daniel Evans og Neal Skupski med 6-3, 4-6, [10-7], og parret vandt dermed deres femte titel i en succesrig start på 2021-sæsonen, eftersom de inden da også havde vundet turneringerne i Antalya, Melbourne, Rotterdam og Miami som en fremragende indledning på deres samarbejde som makkere, som de indledte i begyndelsen af 2021. Mektić vandt titlen i Monte-Carlo for anden gang i træk, eftersom han sammen med Franko Škugor havde sejret i den foregående turnering i 2019. For Nikola Mektić var triumfen hans 13. doubletitel på ATP Tour, mens Mate Pavić vandt sin 22. ATP Tour-titel i double i karrieren. Evans og Skupski havde også indledt deres makkerskab ved sæsonens begyndelse og var i deres tredje finale som makkere, efter at de havde vundet den første tidligere på sæsonen i Acapulco, og det var anden gang i sæsonen, at de tabte i finalen til Mektić og Pavić, der senest havde besejret dem ved Miami Open 2021.

Præmier 

Den samlede præmiesum for Monte-Carlo Masters 2021 androg € 1.889.285, hvilket var et fald på ca. 64 % i forhold til den foregående turnering i 2019.

Herresingle

Hovedturnering 

I hovedturneringen deltog 56 spillere, der var fordelt på:
 45 spillere, der havde kvalificeret sig i kraft af deres placering på ATP's verdensrangliste pr. 1. marts 2021 (seks uger før turneringens start).
 4 spillere, der havde modtaget et wildcard.
 7 spillere, der havde kvalificeret sig til hovedturneringen fra kvalifikationsturneringen.

Seedede spillere 

De 16 højst placerede deltagere på ATP's verdensrangliste pr. 5. april 2021 blev seedet.

Wildcards

Kvalifikanter

Lucky losere

Resultater

Kvalifikation 

Kvalifikationen blev spillet i perioden 10. - 11. april 2021, hvor 28 spillere spillede om de sidste syv ledige pladser i hovedturneringen.

Følgende syv spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble 

Turneringen havde deltagelse af 28 par, heraf:
 25 par, der havde kvalificeret sig til turneringen i kraft af deres verdensranglisteplacering.
 3 par, der havde modtaget et wildcard (WC).

Seedede par

Wildcards

Resultater

Eksterne henvisninger 
 Monte-Carlo Masters

Noter 

2021
ATP Tour 2021
Sofie Alnor

Sofie Alnor (født 27. maj 1995) er en dansk håndboldspiller som spiller venstre fløj for Nykøbing Falster Håndboldklub. Hun har tidligere optrådt for sin barndomsklub TMS Ringsted og for Skanderborg Håndbold. Som ungdomsspiller vandt hun U18 DM med HØJ Håndbold i 2013 sammen med bl.a. Nadia Offendal, Christina Elm og Frederikke Gulmark. Hun var en del af holdet der sikrede Skanderborg Håndbold oprykning til HTH Go Ligaen i sæsonen 2017/2018.

Kilder

Eksterne henvisninger 

Håndboldspillere fra Danmark
Personer fra Ringsted
Bonavista (skonnert)

Bonavista er en jagtbygget tomastet skonnert, bygget 1914 og hjemmehørende i Marstal. Skonnerten er ejet af Nationalmuseet. Skonnerten, der var  af Marstalflådens talrige New Foundlandsfarere, blev den 13. februar 2008 sat på land på Eriksens Plads og en kontrakt mellem Nationalmuseet og Ebbes Bådebyggeri blev indgået  om en fireårig restaureringsopgave, som foregik fra 2008 til 2012, hvor publikum havde mulighed for at følge restaureringsfasen på Eriksens Plads.

Historie  
Bonavista blev bygget 1914 på C.L. Johansens skibsværft (1905-1922) i Marstal til reder og skibsfører J.E. Christensen. Den sejlede bl.a. med klipfisk fra Newfoundland til Spanien, og sejlede sin sidste tur på farten i 1925. 

1959 blev hun solgt til S. Pedersen, Ålborg og skonnerten fik navneforandring til "Thomas". 1972 overgik det til partrederiet ved P. K. Thuesen, Holte. Den blev rigget op igen i Rødvig og ombygget til charterskonnerten "Syveren" af Rungsted. 1975 fik den sit oprindelige navn tilbage. "Bonavista" Indtil år 2000 sejlede hun  med chartergæster, lystfiskere og skoleelever fra Gladsaxes skoler. År 2000 blev skibet overdraget til Nationalmuseet ved Kulturarvsstyrelsens indgreb, da skibet var ved at blive solgt til udlandet.

Siden søsætningen 2012 lå skonnerten urørt til udstilling på grund af problemer med finansieringen. 2017 donerede A.P. Møllers familiefond omkring 13 millioner kroner til at gøre skibet sejlklar til sommeren 2019. Nationalmuseet valgte seks leverandører fra Ærø og Fyn. Der blev blandt andet installeret en dieselmotor og i alt 10 sejl på de to master. 

I maj 2019 kom  Bonavista igen på besøg i Marstal, hvor den blev festlig modtaget af Ærøs indbyggere og gæster. 

I oktober 2019 stod den genfødte Marstal-skonnert på "jomfrusejlads" fra Svendborg til Marstal. Derefter overtog Marstal Søfartsmuseum driften. Med midler fra museet, en større privat donation samt et løbende tilskud fra staten er driften sikret i nogle år. Derudover skal museet skabe indtægter ved sejlads med Bonavista.

Eksterne henvisninger og kilder 

www.marmus.dk
/www.tv2fyn.dk
Bevaringsværdige skibe
Nationalmuseet
Dirigent (ordstyrer)

En dirigent er en leder af et møde eller en generalforsamling. Det påhviler dirigenten at lede forhandlingerne på mødet, således at disse forløbet hensigtsmæssigt. 

Hvervet som generalforsamlingsdirigent i danske kapitalselskaber er reguleret ved selskabslovens § 101, der nærmere beskriver dirigentens pligter og beføjelser. Disse omfatter udover mødeledelsen bl.a. udformning af afstemningstemaer, beslutning om, hvornår debatten er afsluttet, afskæring af indlæg og - om nødvendigt - at bortvise deltagere fra generalforsamlingen. Referat fra generalforsamlingen underskrives af dirigenten.

Referencer 

Møder
Ledelse
Virksomheder
Organisationer
Peter Sejer Winther

Peter Sejer Winther (f. 2006) er en dansk børneskuespiller.

Han debuterede i filmen Papirklip, hvor han vandt prisen for bedste skuespiller både blandt folket og juryen.

I vinteren 2017 spillede Peter hovedrollen Albert i Julemandens datter. Han medvirkede også i den prisvindende film Ser du månen, Daniel.

Referencer

Eksterne henvisninger 
 

Børneskuespillere fra Danmark
Korsnesfjorden

Korsnesfjorden er en del af Vinjefjorden i Aure og Heim kommuner på Nordmøre . Fjorden ligger på sydsiden af øen Stabblandet og går 6,5 kilometer mod øst til Arasvikfjorden. Fjorden starter i vest mellem Korsneset i syd og Flesaskjer ved Flåsåsundet i nord. I øst ender fjorden mellem Taknes i syd og Bergeneset i nord ved enden af Imarsundet.

Kilder og henvisninger 

Fjorde i Møre og Romsdal
Aure
Heim
Ryan Serhant

Ryan Matthew Serhant (født d. 2. juli 1982), er en amerikansk ejendomsmælger, forfatter og tv-personlighed, der er kendt fra det amerikanske reality-program 'Million Dollar Listing: New York', og hans spin-off tv-show 'Sell It Like Serhant', der havde præmiere på det amerikanske tv-netværk Bravo. Ryan driver ejendomsselskab i New York.

Tidligt liv og uddannelse 
Ryan blev født i Houston, i Texas, og opvoksede i Topsfield, Massachusetts, hvor han gik på privatskole.. Serhant krediterer sin far, John Serhant, for at have lært ham at arbejde hårdt i en ung alder. En sommer, indsamlede Ryan og hans yngre bror, Jack, træ for $ 1,50 i timen (ca. ~10,- DKK), som de efterfølgende solgte til naboerne. Denne første iværksætteroplevelse, lærte Ryan værdien af hårdt arbejde og at tjene sine første penge. Ryan tilbragte det meste af sine somre med sin familie i Steamboat Springs, Coloardo, hvor han forfulgte sin interesse for teater og kunst. Senere gik han på Hamilton Kunsthøjskole. Efter uddannelsen i 2006, flyttede han til New Work City for at starte sin skuespillerkarriere.

Karriere

Begyndelse af karriere 
I 2007, efter et års beskæftigelse med fotosessioner for at betale husleje, fik Ryan sin første rolle som Evan Walsh, på sæbeoperaen ”As The World Turns”. Efter en dalende skuespillerkarriere, vendte han tilbage til fotografering, i form af at være håndmodel og posere for produkter, herunder virksomheder såsom AT&T og Nespresso. Efter råd af din ven, omdirigerede han sin karriere, rettet mod ejendomssalg.

Bog 
Den 18. september 2018 – ugen, der repræsenteret hans 10-års jubilæum som ejendomsmægler –, debuterede Ryan med sin første bog, ved navn ”Sell It Like Serhant”, der også har samme titel som hans tv-serie. Bogen blev dedikeret som en bestseller af New York Times, Wall Street Journal og Los Angeles Times. Bogen er udgivet med engelske tekster.

Filmography

TV

Film

Kilder

Eksterne henvisninger 

 
 

Personer fra USA
Skuespillere fra USA
Lipany

Lipany er en by og kommune i distriktet Sabinov i regionen Prešov i det østlige Slovakiet. Den ligger 420 kilometer fra den slovakiske hovedstad Bratislava. Byen har et areal på 12,65 km² og en befolkning på  indbyggere.

Referencer

Eksterne links 
 

Byer i Slovakiet
White Rabbit (sang)

"White Rabbit" er en sang skrevet af Grace Slick og indspillet af det amerikansk syrerockband Jefferson Airplane og udgivet på bandets album fra Surrealistic Pillow. Sangen blev udgivet på single og blev bandets anden top-10 succes, da den nåede nummer otte på den amerikanske singlehitliste Billboard Hot 100 Sangen er optaget på flere lister over de bedste sange gennem tiderne.

Historie 
"White Rabbit" blev skrevet af Grace Slick mens hun var medlem af bandet The Great Society, der spillede sangen ved flere koncerter. Slick forlod The Great Society i 1966 for at overtage rollen som sanger efter Signe Anderson og på Jefferon Airplanes første album med Slick som medlem, Surrealistic Pillow, indspillede gruppen to af Slicks sange fra tiden med The Great Society, "Somebody to Love" og "White Rabbit". The Great Societys version af "White Rabbit" var længere end den mere aggressive version, som Jefferson Airplane indspillede. Begge Slicks sange blev top-10 hits og er siden blevet forbundet med Jefferson Airplane.

Tekst og komposition 

"White Rabbit" blev skrevet af Grace Slick enten sent i 1965 eller tidligt i 1966. Teksten er baseret på og indeholder referencer til den britiske forfatter Lewis Carrolls fantasi-roman Alice's Adventures in Wonderland fra 1865 og opfølgeren fra 1871 Through the Looking-Glass, herunder ændring af størrelse efter at have spist piller og svampe.

Slick har udtalt, at teksten var tænkt som et 'svirp' til de forældre, der læser sådanne børnebøger for deres børn og derefter undrede sig over, at børnene tog psykedeliske stoffer. I sagen indgår referencer til figuren Alice fra Carolls romaner samt den hvide kanin (sangens titel), den hookah-rygende larve, den hvide ridder og den røde dronning. Slick skrev sangen efter er syretrip. Med referencerne til brug af stoffer gemt bag Carolls børnebøger var "White Rabbit" en af de første sange om stoffer, der kom uden om censuren.

I et interview med The Wall Street Journal fortalte Slick at hun havde musikalsk inspiration fra Ravels Boléro.

Medvirkende 
 Grace Slick – sang
 Jorma Kaukonen – leadguitar
 Paul Kantner – rytmeguitar
 Jack Casady – bas
 Spencer Dryden – trommer

Referencer

Eksterne henvisninger 
 [ Song Review: White Rabbit], Allmusic.
 IMDB Fear and Loathing in Las Vegas Reference
 IMDB Sucker Punch Reference
 
 White Rabbit med Jefferson Airplane med Grace Slick i front fra The Smothers Brothers Comedy Hour (1967) (licensieret til) YouTube
 White Rabbit med Jefferson Starship med Cathy Richardson i front i 2012 ved PBS Special, My Music: 60s Pop, Rock and Soul, (licensieret til) YouTube

Singler fra 1967
Sange fra USA
White Rabbit

White Rabbit kan henvise til 

 "White Rabbit" (sang) - en sang fra 1967 skrevet af Grace Slick og indspillet af bl.a. Jefferson Airplane
 White Rabbit (Lost) - et afsnit af tv-serien Lost
Þorgerðr Hölgabrúðr og Irpa

Þorgerðr Hölgabrúðr (Thorgerdr Holgabrudr, betydende "Þorgerðr, Hölges brud" ) og Irpa (muligvis afledt af det norrøne jarpr, der betyder "mørkebrun".) er to asynjer i nordisk mytologi. De optræder i Jómsvíkinga saga, Njáls saga og Þorleifs þáttr jarlsskálds. Irpas navn optræder ikke uden disse fie kilder, mens Þorgerðr også bliver nævnt i digtene Skáldskaparmál, Færeyinga saga og Harðar saga ok Hólmverja fra den Yngre Edda, samt i Ketils saga hœngs.

Þorgerðr Hölgabrúðr bliver sæligt associeret med Haakon Sigurdsson (d. 995), og i Jómsvíkinga saga og Þorleifs þáttr jarlsskálds bliver Þorgerðr og Irpa beskrevet som søstre. Deres roller i disse kilder har været genstand for en del debat i forskningskredse.

Referencer 

LItteratur
 Simek, Rudolf (2007) translated by Angela Hall. Dictionary of Northern Mythology. D.S. Brewer 

Asynjer
TikTok

TikTok er et socialt netværk, hvor brugere kan dele korte videoer med sang-efterligning, humor, dans eller de kan vise deres talenter. Netværket ejes af ByteDance, et Beijing-selskab, der blev grundlagt i 2012 af Zhang Yiming.
Mediet blev frigivet i 2017 til iOS og Android til markedet uden for Kina.
TikTok er ikke tilgængelig i Kina, men i 2016 lancerede ByteDance Douyin-applikationen til markedet i Kina. TikTok og Douyin er identiske, men Douyin har anderledes regler end TikTok. TikTok er populær i Asien, USA og store dele af verden, og appen er tilgængelig på 39 sprog. I september 2018 blev TikTok månedens mest downloadede app i USA - den første kinesiske app, der opnåede dette.

Når man åbner appen mødes man af den såkaldte "For You Page", hvor videoer fra andre brugere er blevet genereret til den enkelte bruger alt efter, hvad man tidligere har vist interesse for eller lignende. Man følger derfor nødvendigvis ikke de brugere, som man ser videoer fra.
Alle brugere kan selv lave videoer på maksimum 3 minutter, hvortil man kan finde en sang/lyd til videoen. Man kan også tilføje forskellige effekter og filtre til videoerne.
Hvis man lægger en video op, som er tilgængelig for alle brugere, vil den muligvis blive vist på andre brugeres For You Page, hvilket kan give en meget høj eksponering af videoen med flere millioner likes og visninger. Også flere danskere har formået at få denne høje eksponering.

Referencer

Eksterne henvisninger 
 
 Douyin

 
Sociale medier
Etableret i 2012
Mobilapplikationer
Adolf 1.

Adolf 1. (også Adolph 1. og Adolphe 1.) kan henvise til flere regenter med dette navn:

 Adolf 1. (død 1131) – greve af Schauenburg 1106–1130 og Holsten 1111–1130.
 Adolf 8. af Holsten (1401–1459) – hertug af Slesvig som Adolf 1. 1427–1459.
 Adolf 1. (1817–1905) – hertug af Nassau 1839–1866 og storhertug af Luxembourg 1890–1905.
 Adolf 1. (1817–1893) – fyrste af Schaumburg-Lippe 1860–1893.
Skålvikfjorden

Skålvikfjorden er en fjordarm af Vinjefjorden i Heim kommune i Trøndelag fylke i Norge. Skålvikfjorden går 9,5 kilometer mod syd til Betna. Den samme geologiske rende fortsætter nord for Vinjefjorden i Solåsundet i Aure kommune.

Fjorden har indløb ved Korsneset i vest og Steinstien i øst. Den ydre del af fjorden er kun omkring 400–500 meter bred, før den udvider sig ved bebyggelsen Vågland, som ligger på østsiden. Indenfor Vågland ligger bygden Liabø. Mellem Vågland og Klevset på den anden side af fjorden ligger der flere øer og holme. Ved Vågland er der et bådbyggeri.

Betna ligger inderst i Betnvågen på vestsiden af fjordbunden. Reitvågen ligger på den anden side, lige øst for bygden Halsa. I Reitvågen ligger to bugter med strandenge, disse blev i 2002 beskyttet som Reitvågen naturreservat.

Spækhuggeren Keiko, kendt fra -filmen, levede en tid i Skålvikfjord, men døde i bugten ved Taknes i Arasvikfjorden 12. december 2003 i en alder af 27 år. Dødsårsagen antoges at være lungebetændelse.

Kilder og henvisninger 

Fjorde i Trøndelag
Heim
Wimbledon-mesterskaberne 2021

Wimbledon-mesterskaberne 2021 var en tennisturnering, der blev spillet udendørs på græsbaner i perioden 28. juni - 11. juli 2021 i All England Lawn Tennis and Croquet Club i London, Storbritannien. Det var den 134. udgave af Wimbledon-mesterskaberne og den tredje grand slam-turnering i 2021. Kvalifikationen blev afviklet den 21. - 25. juni 2021 i Bank of England Sports Club i Roehampton.

Præmier 

Den samlede præmiesum for Wimbledon-mesterskaberne 2021 androg £ 35.016.000, hvilket var et fald på 5,2 % i forhold til det foregående mesterskab i 2019, når man udelukkende sammenligner præmiepengene. I forhold til 2019 var der imidlertid den forskel, at de tre invitationsrækker for legender ikke blev spillet.

Ved dette mesterskab var der endvidere den forskel, at den sædvanlige per diem-udbetaling til spillerne, der skulle dække deres opholdomkostninger, var blevet suspenderet. Det skyldtes, at spillerne ved denne turnering for at minimere risikoen for smittespredning under den igangværende COVID-19-pandemi var forpligtede til at bo på et af de officielle spillerhoteller, hvor turneringen til gengæld dækkede udgifterne til opholdet.

I mesterskabsrækkerne i tennis androg præmiesummen £ 34.500.000 og var fordelt som vist nedenfor.

I rækkerne for kørestolstennis androg pengepræmierne £ 516.000, hvilket var en stigning på 17 % i forhold til 2019.

Resultater 

Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Juniorer 

Finalerne i juniorrækkerne fik følgende resultater.

Kørestolstennis 

Finalerne i rækkerne for kørestolstennis fik følgende resultater.

Eksterne henvisninger 
 Wimbledon

Noter 

 
WTA Tour 2021
ATP Tour 2021
Maya Badian

Maya Badian (født 18. april 1945 i Bukarest, Rumænien) er en rumænsk komponist, musikolog , lærer og professor.

Badian studerede komposition på Bukarest National University of Music hos bl.a. Tiberiu Olah og Dan Constantinescu og Aurel Stroe. Hun har skrevet 2 symfonier, sinfonietta, orkesterværker, korværker, instrumentalværker, kammermusik etc.

Badian var musikprofessor på George Enescu School of Music i Bukarest (1973-1985). Hun flyttede i 1987 til Canada, og fik statsborgerskab der i 1990. Flyttede i 1995 til Ottawa hvor hun i dag er ansat på  Royal Conservatory of Music som professor i musik.

Udvalgte værker 

 "Symphony-Diptych" (1976) - for orkester
 "Holocaust Symphony "In Memoriam" (1994–5) - for orkester
 Sinfonietta (1981) - for orkester
 "Movimento" (1983) - for kammerorkester

Eksterne henvisninger 
 Om Maya Badian på www.musicweb-international.com
 Om Maya Badian 

Komponister fra Rumænien
Professorer fra Rumænien
Lærere fra Rumænien